Primul permis de conducere suspendat în urma folosirii sistemului e-SIGUR. Ce amendă a venit „la pachet”
Polițiștii din cadrul Direcției Rutiere au suspendat, miercuri, primul permis de conducere în urma folosirii sistemului e-SIGUR. Fapta a fost înregistrată cu aparatul radar marca Trucam, iar sancțiunea a fost aplicată după colectarea datelor prin sistemul e-SIGUR și parcurgerea pașilor legali necesari, informează Agerpres.